 บันทึกข้อความ

**ส่วนราชการ** สำนักปลัด องค์การบริหารส่วนตำบลวังทอง อำเภอนาวัง จังหวัดหนองบัวลำภู

**ที่**  สป ๗๔๙๐๑.๑ /๒๕๖๖  **วันที่** ๖ เดือน กุมภาพันธ์ พ.ศ. ๒๕๖๖

**เรื่อง** การประเมินผลการปฏิบัติราชการของข้าราชการ พนักงานจ้าง รอบการประเมิน ครั้งที่ ๑ ประจำปี ๒๕๖๖ (วันที่ ๑ ตุลาคม ๒๕๖๕ ถึง ๓๑ มีนาคม ๒๕๖๖)

### เรียน ปลัดองค์การบริหารส่วนตำบลวังทอง รองปลัด/ผู้อำนวยการกอง/หัวหน้าส่วนราชการ/หัวหน้าฝ่าย

..................................................................................................................................................................................................

 ตามที่องค์การบริหารส่วนตำบลวังทอง ได้ประกาศหลักเกณฑ์และวิธีประเมินผลการปฏิบัติงานของข้าราชการและพนักงาจ้าง ในสังกัดองค์การบริหารส่วนตำบลวังทอง ประจำปี ๒๕๖๖ และขอให้ผู้ประเมินและประชุมชี้แจงมอบนโยบายและวางเป้าหมายการปฏิบัติราชการประจำปี ๒๕๖๖ และซักซ้อมการประเมินผลการปฏิบัติราขการของข้าราชการและพนักงานจ้าง รอบการประเมินครั้งที่ ๑ เมื่อวันที่ ๑ ตุลาคม ๒๕๖๕ นั้น

 เนื่องจากองค์การบริหารส่วนตำบลวังทอง ได้กำหนดให้นำการประเมินจริยธรรมเจ้าหน้าที่ของรัฐไปใช้ในการประเมินผลการปฏิบัติราชการของข้าราชการ และพนักงานจ้างประจำปี ๒๕๖๖ ในส่วนพฤติกรรมการปฏิบัติราชการหรือสมรรถนะ มีสัดส่วนคะแนนร้อยละ ๓๐ ดังนั้น องค์การบริหารส่วนตำบลวังทอง จึงขอให้ท่านและเจ้าหน้าที่ที่เกี่ยวข้องดำเนินการตามคำแนะนำในการประเมินพฤติกรรมทางจริยธรรมเจ้าหน้าที่ของรัฐไปใช้ในการประเมินผลการปฏิบัติราชการของข้าราชการ พนักงานจ้าง ประจำปี ๒๕๖๖ ให้ผู้บังคับบัญชาทุกระดับได้กำกับพฤติกรรมทางจริยธรรมของผู้ใต้บังคับบัญชาในสังกัด

 จึงเรียนมาเพื่อดำเนินการและถือปฏิบัติ

 

 (นายทองคำ ประพฤติธรรม)

 นายกองค์การบริหารส่วนตำบลวังทอง

**คำแนะนำในการประเมินพฤติกรรมทางจริยธรรมเจ้าหน้าที่ของรัฐไปใช้ในการประเมินผลการปฏิบัติราชการ**

**ของข้าราชการ พนักงานจ้าง ประจำปี ๒๕๖๖**

**...................................................................................................**

๑.ให้ผู้ประเมินดำเนินการประเมินพฤติกรรมทางจริยธรรมของผู้รับการประเมินโดยพิจารณาจากความประพฤติและพฤติกรรมทางจริยธรรมที่สอดคล้องกับองค์ประกอบ ดังนี้

 ๑.๑ ประกาศคณะกรรมการมาตรฐานการบริหารงานบุคคลส่วนท้องถิ่น เรื่อง ประมวลจริยธรรมพนักงานส่วนท้องถิ่น

 ๑.๒ ข้อกำหนดจริยธรรม เจ้าหน้าที่ของรัฐสังกัดองค์การบริหารส่วนตำบลวังทอง ประจำปีงบประมาณ ๒๕๖๖

 ๑.๓ แนวทางในการประพฤติตนทางจริยธรรมที่ควรทำและไม่ทำ (Dos & Don ts) ของข้าราชการ ข้าราชการครู บุคลากรทางการศึกษา และพนักงานจ้าง ประจำปีงบประมาณ พ.ศ.๒๕๖๖

 ๑.๔ การเข้าร่วมงานพระราชพิธี รัฐพิธี พิธี และกิจกรรมขององค์การบริหารส่วนตำบลวังทอง หรือจังหวัดหนองบัวลำภู หรือหน่วยงานอื่น

 ภายใต้การสังเกต จดบันทึกและประเมินโดยผู้บังคับบัญชาที่อยู่บนพื้นฐานของความเป็นระบบ มีมาตรฐานและให้ความเป็นธรรม

 ๒.ให้ผู้ประเมินพิจารณาคะแนนจากการประเมินพฤติกรรมหรือสมรรถนะ (สมรรถนะหลัก สมรรถนะประจำสายงาน สมรรถนะประจำผู้บริหาร) โดยอ้างอิงจาก

 ๒.๑ข้อกำหนดสมรรถนะที่กำหนดไว้ในคู่มือพจนานุกรมสมรรถนะที่ใช้ในการประเมินดผลการปฏิบัติราชการของข้าราชการ และพนักงานจ้าง

 ๒.๒ ผลการประเมินพฤติกรรมทางจริยธรรมของผู้รับการประเมินตามข้อ ๑

 ๓.กรณีมีปัญหา/อุปสรรค หรือข้อเสนอแนะเกี่ยวกับการประเมินพฤติธรรมทางจริยธรรมเจ้าหน้าทีของรัฐ ขอให้แจ้งฝ่ายวินัยและส่งเสริมคุณธรรม กองการเจ้าหน้าที่